ועדת החוקה, חוק ומשפט, כנסת 20, פרוטוקול מספר 206, 2016-06-14 13:00

ניסן סלומינסקי: צהריים טובים, אנחנו פותחים את ישיבת ועדת החוקה בנושא: תקנות הדיינים (פגרות) (תיקון), התשע"ו-2016.

<שמעון יעקובי: אדוני היושב-ראש, חברי הכנסת, מטרת התקנות האלו היא להשוות את פגרת הקיץ של בתי הדין לזו שקיימת במערכת המשפט הכללית.

<שמעון יעקובי: קיבלנו פניות מעורכי דין, טוענים רבניים, עובדים ודיינים שביקשו להשוות את זה.

<שמעון יעקובי: מכאן הבקשה.

ניסן סלומינסקי: האם אנחנו רוצים שהפגרות של בתי הדין יהיו לפי הלוח העברי?

<שמעון יעקובי: לא.

<שמעון יעקובי: בגלל שביקשו לאפשר לעורכות דין ולעורכי דין להביא את ילדיהם הקטנים לבתי הספר ולגנים בתחילת ספטמבר, הוחלט שמערכת בתי המשפט מזיזה את הפגרות כך שבמקום שהיא תתחיל ב-16 ביולי ותסתיים ב-30 או ב-31 באוגוסט, היא תתקדם ב-5 ימים כך ששנת המשפט תתחיל ב-6 בספטמבר.

ניסן סלומינסקי: מצמידים את הפגרות של בתי המשפט לכל הפגרות של המורים, של בתי הספר?

<שמעון יעקובי: לא, רק פגרת הקיץ.

אוסאמה סעדי: כשהייתי צריך לקחת את הבן שלי או את הבת שלי ב-1.9 ובאותו יום גם להתחיל את שנת המשפט, זה היה קשה.

ניסן סלומינסקי: יש פגרות נוספות למורים שבהן יש חופש ואי אפשר להופיע.

<שמעון יעקובי: לא אותו רציונל נמצא.

<שמעון יעקובי: פה הרציונל הוא שהילדים מתחילים את הלימודים שלהם.

<שמעון יעקובי: יש להם קושי ספציפי בימים האלה.

ניסן סלומינסקי: אפשר היה רק את היום הזה לשחרר והכל היה מסתדר, לא היה צריך - -

אוסאמה סעדי: הזיזו את זה בכמה ימים.

ניסן סלומינסקי: יש מישהו שמתנגד לזה?

אוסאמה סעדי: אני רוצה גם את בתי הדין שלנו.

ניסן סלומינסקי: למה לא?

אוסאמה סעדי: זה כלול?

אלעזר שטרן: זה בסמכות שר המשפטים.

ניסן סלומינסקי: מי בעד לאשר את התקנות, ירים את ידו?

ניסן סלומינסקי: בעד – פה אחד

ניסן סלומינסקי: נמנעים – אין

ניסן סלומינסקי: שיהיה בהצלחה.